اناطولیہ

اناطولیہ مغربی ایشیا کا ایک جزیرہ نما ہے۔ اردو میں انگریزی اثرات کے باعث اناطولیہ کی اصطلاح رائج ہے لیکن ترک باشندے اسے اناضول یا اناضولو (ترک: Anadolu) کہتے ہیں ۔ترکی میں احیائے اسلام کی موجودہ حالت، دورۂ ترکی کے مشاہدات، از خلیل احمد حامدی، ماہنامہ ترجمان القرآن، فروری 1969ء، صفحہ 352 ترکی کا بیشتر حصہ اسی جزیرہ نما پر مشتمل ہے۔ اناطولیہ کو لاطینی نام ایشیائے کوچک  سے بھی پکارا جاتا ہے۔

 نام 
یہ اصطلاح یونانی لفظ Aνατολή (اناطولے) یا Ανατολία (اناطولیہ) سے نکلی ہے جس کا مطلب طلوع آفتاب یا مشرق ہے۔

تصغیر|جزیرہ نما اناطولیہ کا خلائی منظر

 جغرافیہ 
تصغیر|upright=1.7|1907 map of Asia Minor, showing the local ancient kingdoms. The map includes the ایجیئن جزائر and the island of قبرص to Anatolia's continental shelf۔

عموما اناطولیہ کا علاقہ خلیج اسکندرون سے تا حد نظر بحر اسود تک مانا جاتا ہے۔ جدید میریم ویبسٹر لغت میں اناطولیہ کی یہی تعریف لکھی گئی ہے۔
اس حساب سے اناطولیہ مشرق میں آرمینیائی پٹھار اور دریائے فرات کے جنوب مشرق کی طرف مڑ کر بین النہرین میں داخلے سے قبل کا تک علاقہ ہے۔ جنوب مشرق میں سوریہ کی اورنوٹ گھاٹی تک پھیلا ہے۔ آرمینیائی قتل عام کے بعد آرمینیا کا نام بدل کر جدید ترکی حکومت نے مشرقہ اناطولیہ علاقہ کر دیا۔ مشرقی اناطولیہ کا بلند ترین پہاڑ سوفان (4058 میٹر) اور ارارات (5123 میٹر) ہیں۔ دریائے فرات، اراس دریا، کاراسو اور مورات دریا آرمینیا کو کنوبی قفقاز سے جوڑتے ہیں۔

 تاریخ 
 ما قبل تاریخ 
اناطولیہ میں انسانی زندگی کا آغاز قدیم سنگی دور میں ہوا۔ جدید سنگی دور میں اناطولیہ ہند یورپی زبانوں کا وطن تھا۔حالانکہ ماہرین لسانیات ہند یورپی زبانوں کا جائے تخلیق بحر اسود کے علاقے کو بتاتے ہیں۔ البتہ یہ مسلّم ہے کہ ہند یورپی زبانوں کی پہلے کی زبان اناطولیائی زبان اناطولیہ میں 19ویں صدی قبل مسیح سے ہی بولی جاتی رہی ہے اور دونوں زبانوں کا آپس میں کچھ تعلق ضرور ہے۔
تاریخ عالم میں اس خطے کو کافی اہمیت حاصل ہے اور یہ یونانی، رومی، کرد، بازنطینی، سلجوق اور ترک باشندوں کا وطن رہا ہے۔ آج یہاں کا سب سے بڑا نسلی گروہ ترک ہے گو یہ ترکوں کا اصلی وطن نہیں بلکہ سلجوق اور عثمانی عہد میں یہ ترکوں کا علاقہ بن گیا۔
اسے ایشیائی ترکی بھی کہتے ہیں۔ ایشیائے کوچک میں زیادہ علاقہ اناطولیہ کیسطح مرتفع کا ہے۔ شمال اور جنوب میں یونٹک اور طورس کے کوہستان ہیں۔ جو مشرق میں آرمینیا کے پہاڑوں سے جا ملتے ہیں۔ شمال میں بحیرہ اسود کا سخت پتھریلا ساحل ہے۔ جنوبی ساحل میں بڑی بڑی خلیجیں ہیں۔ لیکن مغربی ساحل کافی کٹا پھٹا ہے اور اس کے بالمقابل کئی چھوٹے بڑے جزائر ہیں۔ اناطولیہ کاعلاقہ خشک ہے۔ جس میں کہیں کہیں پانی کی نمکین جھیلیں ہیں، یہاں اکثر زلزلے آتے رہتے ہیں۔ ساحلی علاقے خطہ روم کی آب و ہوا کی وجہ سے سرسبز و شاداب ہیں۔

 نگار خانہ 

 حوالہ جات 

اناطولیہ
زمرہ:ایشیا کے جزیرہ نما
زمرہ:ایشیا کے خطے
زمرہ:ترکیہ
زمرہ:ترکیہ کے علاقے
زمرہ:جزیرہ نما
زمرہ:جغرافیہ آرمینیا
زمرہ:جغرافیہ ترکیہ
زمرہ:جغرافیہ مغربی ایشیا
زمرہ:قدیم مشرق قریب
زمرہ:قدیم یونانی جغرافیہ
زمرہ:مشرق قریب
زمرہ:مغربی ایشیا
زمرہ:طبیعی جغرافیائی صوبے
زمرہ:تاریخی خطے
زمرہ:ترکی کے جزیرہ نما
زمرہ:یوریشیا
زمرہ:جغرافیہ مشرق وسطی
زمرہ:ویکی ڈیٹا سے مطابقت رکھنے والی مختصر تفصیل
زمرہ:قدیم اناطولیہ